Muusikaline kollektiiv HU?, kelle lugu «Depressiivsed Eesti väikelinnad» vastuolulisi arvamusi tekitab, ei ole ansambli laulja Hannaliisa Uusma sõnul huumoriprojekt, mis meelega inimesi lollitaks.
Hannaliisa mainis küll, et töö ja huumor käivad ikka käsikäes. Lõbusad laulusõnad on mõeldud siiski selleks, et nende üle naerda ja rõõmu tunda, mitte neid tõsiselt võtta.
Laulu sõnade autor Leslie Da Bass on imestunud inimeste reaktsioonide üle. Pooled saavad laulule pihta aga samas on ka seltskond inimesi, kes võtab loo sõnu ränga solvanguna. Tegelikult ei ole see mõeldud pahatahtlikuna, ka Leslie on ise väikelinnast pärit.
DJ Critikali sõnul ei ole tegemist ainult ühekordse projektiga. Kui koostöö sujub, annavad nad kindlasti veel plaate välja.